L 52/34
RO
Jurnalul Oficial al Uniunii Europene
20.2.2023
ANEXA XI
Pesta ecvină africană (PEA) PARTEA 1 CONDIȚII SPECIFICE PENTRU PUNEREA ÎN APLICARE A VACCINĂRII PROFILACTICE DE URGENȚĂ PENTRU PREVENIREA ȘI CONTROLUL PEA
1.
Tipul de vaccin care urmează să fie utilizat sau prioritizat: vaccinuri monovalente sau, în cazul în care nu sunt disponibile vaccinuri monovalente, vaccinuri polivalente cu cel mai mic număr posibil de valențe autorizate de autoritatea competentă. 2.
Dimensiunea zonei de vaccinare: unitățile în care s-au constatat infecții, care fac obiectul derogării prevăzute în anexa III la Regulamentul delegat (UE) 2020/687, și unitățile situate pe o rază de 20 km în jurul unităților în care sau constatat infecții (incluse în zona de protecție).
O zonă de vaccinare poate acoperi întreaga zonă de protecție.
În zona de supraveghere este interzisă orice vaccinare. 3.
Dimensiunea zonei de peri-vaccinare: Nu există condiții specifice. 4.
Acoperire minimă: Nu există condiții specifice. 5.
Animale/specii vizate: toate ecvinele din zona de vaccinare, în conformitate cu instrucțiunile producătorului vacci­ nului/autorizației de comercializare.
PARTEA 2 CONDIȚII SPECIFICE PENTRU SUPRAVEGHEREA CLINICĂ ȘI DE LABORATOR CONSOLIDATĂ CARE URMEAZĂ SĂ FIE PUSĂ ÎN APLICARE ÎN ZONELE DE VACCINARE ȘI PERI-VACCINARE ÎN TIMPUL VACCINĂRII PROFILACTICE DE URGENȚĂ PENTRU PREVENIREA ȘI CONTROLUL PEA
În zona de vaccinare se efectuează supraveghere clinică și de laborator.
Această supraveghere include cel puțin: 1.
o examinare clinică a ecvinelor o dată la 3-7 zile sau în fiecare zi dacă este vorba despre cazuri clinice grave, deoarece este posibil ca astfel de cazuri să necesite să fie eutanasiate din motive de bunăstare a animalelor; 2. o supraveghere de laborator a ecvinelor (testarea ar trebui efectuată pe eșantioane prelevate la intervale de 3-7 zile, aceasta fiind perioada minimă necesară pentru a cuprinde perioada minimă de incubație după care un animal infectat poate avea rezultat pozitiv la test), protocolul de diagnostic stabilindu-se în funcție de vaccinul utilizat (o supra­ veghere serologică, în cazul în care se utilizează un vaccin DIVA, sau o supraveghere virusologică).
Supravegherea este necesară pentru a depista tipurile de virus PEA care circulă pentru a se asigura că toate serotipurile în circulație sunt incluse în planul oficial de vaccinare; 3. supraveghere vizând Culicoides.
PARTEA 3 CONDIȚII SPECIFICE PENTRU INTERZICEREA CIRCULAȚIEI ANIMALELOR ȘI A PRODUSELOR ȘI PENTRU ACORDAREA UNEI DEROGĂRI ÎN CONFORMITATE CU ARTICOLUL 13, ÎN ZONELE DE VACCINARE ÎN CARE SE EFECTUEAZĂ VACCINAREA PROFILACTICĂ DE URGENȚĂ PENTRU PREVENIREA ȘI CONTROLUL PEA
1.
Animale și produse care fac obiectul interdicției de circulație Ecvine și material germinativ provenit de la acestea din zona de vaccinare până la sfârșitul perioadei de recuperare. 2.
Material germinativ care face obiectul interdicțiilor de colectare: niciunul.